## Rješenje o nalogu Naprijedu d.d. za knjižarstvo i trgovinu iz Zagreba da u roku 60 dana od dostave ovog rješenja Središnjoj depozitarnoj agenciji, radi dematerijalizacije, dostavi podatke o vrijednosnim papirima i njihovim vlasnicima iz knjiga dionica ili registra izdavatelja, te da Komisiji za vrijednosne papire Republike Hrvatske dostavi dokaz o učinjenom

### NN 134/2005 (11.11.2005.), Rješenje o nalogu Naprijedu d.d. za knjižarstvo i trgovinu iz Zagreba da u roku 60 dana od dostave ovog rješenja Središnjoj depozitarnoj agenciji, radi dematerijalizacije, dostavi podatke o vrijednosnim papirima i njihovim vlasnicima iz knjiga dionica ili registra izdavatelja, te da Komisiji za vrijednosne papire Republike Hrvatske dostavi dokaz o učinjenom

# KOMISIJA ZA VRIJEDNOSNE PAPIRE REPUBLIKE HRVATSKE

**2500**

Na temelju odredbi članka 15. stavak 2. i 3.
Zakona o tržištu vrijednosnih papira (»Narodne novine« br.
84/02), Komisija za vrijednosne papire Republike Hrvatske, u predmetu izvršenja
obveze dostave Središnjoj depozitarnoj agenciji u Zagrebu, radi dematerijalizacije, podataka o vrijednosnim papirima i
njihovim vlasnicima iz knjiga dionica ili registra izdavatelja za društvo
Naprijed d.d. za knjižarstvo i trgovinu, Zagreb, Palmotićeva 30, MBS 080101278,
na sjednici održanoj dana 3. studenoga 2005., donijela je sljedeće

## RJEŠENJE

1. Nalaže se društvu Naprijed d.d. za
knjižarstvo i trgovinu, da u roku od 60 dana od dostave ovog rješenja,
Središnjoj depozitarnoj agenciji, radi dematerijalizacije,
dostave podatke o vrijednosnim papirima i njihovim vlasnicima iz knjiga dionica
ili registra izdavatelja, te da Komisiji za vrijednosne papire Republike
Hrvatske dostavi dokaz o učinjenom.

11. Ovo rješenje objavit će se u »Narodnim
novinama«.

```
Obrazloženje
```

```

```

Komisija za vrijednosne papire Republike
Hrvatske (dalje: Komisija) provela je sukladno odredbama članka 12. stavka 3.
Zakona o tržištu vrijednosnih papira nadzor nad izvršenjem obveze dostave
Središnjoj depozitarnoj agenciji d.d. u Zagrebu (dalje: SDA), radi dematerijalizacije, podataka o vrijednosnim papirima i
njihovim vlasnicima iz knjiga dionica ili registra izdavatelja za društvo
Naprijed d.d. za knjižarstvo i trgovinu (dalje: Izdavatelj).

Dana 20. listopada 2003. godine, SDA je
podnijela Komisiji, sukladno odredbama članka 4. stavka 5. Odluke o rokovima i
načinu dostave podataka o vrijednosnim papirima i njihovim vlasnicima iz knjiga
dionica ili registra izdavatelja u depozitorij
Središnje depozitarne agencije (»Narodne novine« br.
140/02) prijedlog za podnošenje zahtjeva za pokretanje prekršajnog postupka
protiv Izdavatelja jer nije do 31. travnja 2003. godine a niti naknadno SDA-u
dostavio podatke o dionicama i njihovim vlasnicima.

Izdavatelj nije izdao isprave o dionicama niti
ih je izdao kao nematerijalizirane vrijednosne papire u kompjutorskom sustavu
SDA, te je bio je dužan postupiti sukladno odredbama članka 159. stavka 3.
Zakona i članka 2. stavka 1. točke 1. Odluke.

Odredbama članka 159. stavka 3. Zakona propisano
je da dionička društva koja se ne smatraju javnim dioničkim društvima u smislu
ovoga Zakona, a koja prije njegova stupanja na snagu nisu izdale isprave o
dionicama niti su ih izdale kao nematerijalizirane vrijednosne papire u
kompjutorskom sustavu Središnje depozitarne agencije obvezne su radi dematerijalizacije u rokovima i na način koji propiše
središnja depozitarna agencija, a odobrava Komisija, dostaviti SDA-u podatke o
vrijednosnim papirima i njihovim vlasnicima iz knjiga dionica ili registra
izdavatelja.

Izdavatelj je dioničko društvo čija tvrtka
započinje slovima abecednog reda od L do NJ, te je sukladno odredbama članka 2.
stavka I. alineja 4.Odluke bio dužan najkasnije do 31. travnja 2003. godine
dostaviti SDA podatke o dionicama i njihovim vlasnicima iz knjige dionica ili
registra radi dematerijalizacije, a što nije učinio.

U postupku koji je prethodio donošenju ovog
Rješenja, dana 3. listopada 2005. godine od Izdavatelja je od strane Komisije
zatraženo očitovanje o razlozima neizvršenja obveze dostave Središnjoj
depozitarnoj agenciji u Zagrebu, radi dematerijalizacije,
podataka o vrijednosnim papirima i njihovim vlasnicima iz knjiga dionica ili
registra izdavatelja.

Izdavatelj je dana 19. listopada 2005. dostavio
Komisiji traženo očitovanje, u kojem navodi razloge koji ne predstavljaju
izuzeće od primjeni odredaba članka 114. Zakona.

Slijedom navedenog, a sukladno odredbama članka
15. stavka 2. i 3. Zakona o tržištu vrijednosnih papira, kojima je propisano da
će u slučaju utvrdenih nedostataka i nepravilnosti
Komisija rješenjem naložiti poduzimanje radnji koje pridonose uspostavljanju
zakonitosti i uskladivanju rada sa zakonima i drugim
propisima, odnosno izreći mjeru propisanu ovim Zakonom, valjalo je riješiti kao
u točki I. izreke rješenja.

Sukladno odredbama članka 8. stavka 4. Zakona,
ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istog može pokrenuti upravni spor podnošenjem tužbe Upravnom sudu
Republike Hrvatske u roku 30 dana od dana primitka ovog rješenja.

Klasa: UP/I-041-02/05-01/77

Urbroj: 567-04/05-2

Zagrebu, 3. studenoga 2005.

Predsjednik Komisije

**Miljenko** **Fičor**, v. r.

Rješenje, NN 134/2005-2500